— 396 — 



cours des lideles et vrays alliez de la couronne de France, non seulement 

 ne perdre courage, mais aussy nous conduire tellement, qu'en brief ces 

 troubles prendront quelque heureuse fin, à la ruyne des ennemis de 

 Dieu et soulagement de tout Testât de ce royaulme. 



Le 2 2 décembre, Coligny, dans une nouvelle lettre à Elisa- 

 beth, revient sur le récit de la bataille. Il explique à la reine la 

 situation et lui demande de nouveaux secours : 



Madame , 



Sinon qu'il nous fault recevoir patiemment tout ce qu'il playt à Dieu 

 nous envoyer et nous conformer en toutes choses à sa saincte volunté , je 

 desirerois bien d'avoir ung meilleur subgect pour escrire à votre maiesté 

 que celuy qui se présente, qui est que le xix' de ce moys, M. le prince de 

 Condé , désirant mestre une fin aux troubles et désolations qui sont en 

 ce royaulme , approcha de si prez noz ennemis que , sans regarder à l'ad- 

 vantage du lieu et au nombre de gens de pied et d'artillerie qu'ilz 

 avoient, il leur donna la bataille, en laquelle Dieu a permis qu'il aytesté 

 pris; mais ce a esté avec si grande perte et ruyne de leur cavallerie, 

 que la plus grand part de leurs chefs et principaux capitaines ont esté 

 prins, tuez et blessez, et la nostre, qui est demeurée entière et qui afaict 

 l'exécution sans avoir perdu plus de quatre vingts ou cent chevaux, est 

 en ceste resolution de poursuyvre l'entreprise présente de tout son pou- 

 voir et de toutes ses forces. Et par ce. Madame, que M. le prince vous 

 a faict cy devant entendre son intention , et que nous avons tous telle 

 asseurance en la vertu et bonté de vostre maiesté , au zèle que vous avez 

 tousiours demonstré avoir à l'advancement de la gloire de Dieu , et aux 

 grâces que Dieu a mises en vous , dont nous avons assez de cognoissance 

 et expérience, je n'ai voullu faillir de vous supplier trés-humblement , 

 Madame, de vouloir, maintenant que la nécessité et l'occasion s'y pré- 

 sentent, nous vouloir donner le secours qui nous est nécessaire, selon 

 que vous entendrez de M. de Briquemault; lequel il plaira à vostre 

 maiesté ouyr et le croire de ce qu'il vous dira , tant de ma part que de 

 toute cesle compagnie, qui espérons que, par vostre bon moyen et avec 

 l'ayde de Dieu , qui marchera devant nous pour combatre pour sa que- 

 relle, i'yssue en sera si heureuse, que il sera servy par tout ce royaulme, 

 et le roy obey de tous ses subgectz, avec ung repos et tranquillité pu- 

 blique. Or, d'autant. Madame, que vous entendez assez la justice de 

 nostre cause , et avez faict paroistre tousiours de quelle affection vous 

 avez favoinsé ce qui touche l'honneur et le service de Dieu, je ne m'es- 

 tendray en plus long propos , craignant d'annuyer vostre maiesté par 

 ceste lettre, mais bien suplicray l'infinie bonté de Dieu vous vouloir 



